《戴帅初九日无憀以满城风雨近重阳为韵七首袖而示余因次其韵 其七》
宋代·陈著

平生朋友乐，鱼泳雁飞翔。如今不复昔，往往深退藏。

安得无言心，相照松柏霜。饮此九日酒，味哉剥果阳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。